31/12/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 56/2011

Resolución do 3 de decembro de 2012, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Abegondo (expediente IN407A 56/2011). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: adecuación L. M. T. S., C. T. Limiñón. Situación: concello de Abegondo. Características técnicas: Liña eléctrica de media tensión subterránea (LMTS) a 15 kV, cunha lonxitude de 0,639 km, con condutor RHZ1-2OL-12/20 kV-3(1X240) mm 2 Al, coa orixe no paso aéreo subterráneo a realizar en apoio existente n.° 52 a substituír por un novo apoio na L. M. T. BEG-706, tramo entre a derivada a C. T. Juan Rozo (expediente 50.945) e o C. T. Limiñón a suprimir (expediente 17.137), e final en cela de liña do C. T. do C. T. Limiñón-Barral (expediente IN407A 2005/278), unha vez entre e saia do C. T. proxectado. Así mesmo, retirarase o tramo de liña de media tensión aérea entre o apoio n.° 52 existente a substituir e o apoio n.° 58 existente a substituir, no cal realizarase un novo paso aéreo subterráneo para conectar coa L. M. T. S. a C. T. Limiñón-Barral (expediente IN407A 2005/278). Centro de transformación (C. T.) prefabricado, cunha potencia de 250 kVA e unha relación de transformación de 15.000/400-230 V, que substitúe o centro de transformación de tipo caseta de obra civil existente, C. T. Limiñón (expediente 17.137). Rede de baixa tensión subterránea, en condutor tipo XZ1-0,611 kV, 4 (1x240 Al), cunha lonxitude total de 52 m, composta de dúas saldas desde o C. T. Limiñón proxectado e con final no apoio n.° 4 proxectado onde se realizarán dous pasos aéreos subterráneos para conectar coa rede aérea existente. Pola resolución do 17 de agosto de 2011 desta xefatura territorial someteuse a información pública a solicitude de autorización administrativa, publicándose a dita resolución no Diario Oficial de Galicia de data 12/09/2011 e no Boletín Oficial da Provincia de data 06/09/2011 Durante o período de información pública presentáronse unhas alegacións por parte de: D. Juan Severino Viorel Vasile Forde Fuset con data 28/09/2011, alegando, en síntese o seguinte: Que dada a inmediatez do soterrado da liña ao domicilio onde vive a súa familia, van estar afectados por niveis de contaminación electromagnética que poden ter consecuencias sanitarias nun futuro irreparables, citando a resolución do Parlamento Europeo, de 2 de abril de 2009, sobre as consideracións sanitarias relacionados cos campos electromagnéticos, así como a resolución 1815 da Asamblea Parlamentaria do Consello de Europa aprobada o 27 de maio de 2011 sobre os perigos potenciais dos campos electromagnéticos e os seus efectos no medio ambiente. Que o PXOM promovido polo concello non reflectía o verdadeiro trazado da liña. Con data 04/10/2011 dáse traslado da dita alegación á empresa solicitante quen resposta con data 24/11/2011, en síntese, o seguinte: Que con data 11 de maio de 2011 o Ministerio de Sanidade e Consumo editou un resumo informativo elaborado a partir do informe técnico realizado polo Comité de Expertos Independentes, co título “Campos electromagnéticos e saúde pública”, así como un informe técnico elaborado polo comité de expertos baixo o título “Avaliación actualizada dos campos electromagnéticos en relación coa saúde pública”, de data 1 de setembro de 2003. En ambos informes como conclusións se establece que a exposición a campos electromagnéticos non ocasiona efectos adversos para a saúde, dentro dos límites establecidos na recomendación do Consello de Ministros de Sanidade da Unión Europea (1999/519/CEE), relativa á exposición do público a campos electromagnéticos de OKz. A 300GHz e que o cumprimento da dita recomendación é suficiente para garantir a protección sanitaria dos cidadáns. Polo tanto, a empresa solicitante afirma que esta instalación eléctrica cumpre toda a normativa en materia de seguridade e saúde que se Ile poida esixir. Que o proxecto pretende eliminar a liña eléctrica aérea entre os apoios n.° 52 e 58 e o centro de transformación Limiñón existentes, que discorre atravesando unha zona urbanizada, e substituíla pola nova ubicación do centro de transformación prefabricado Limiñón proxectado, todo iso no intento de eliminar afeccións sobre o territorio. Con data 26/03/2012 o concello de Abegondo certifica a existencia dunha alegación por Juan Severino Viorel Vasile Forde Fuset ao expediente de referencia, a cal se Ile require para a súa remisión a esta xefatura territorial con data 10/04/2012, e que foi remitida o 13/04/2012, alegando, en síntese, o mesmo que na anterior alegación recibida; do cal se da traslado a empresa promotora con data 29/05/2012 a cal resposta con data 11/06/2012 reiterándose no exposto no escrito de data 04/10/2011. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 3 de novembro de 2012. Susana Vázquez Romero Xefa territorial da Coruña